NDR มอบหมวกนิรภัยให้สถานีตำรวจหวังสร้างความปลอดภัยแก่เจ้าหน้าที่
NDR มอบหมวกนิรภัย จำนวน 50 ใบ ให้แก่สถานีตำรวจนครบาลพลับพลาไชย 2 เพื่อช่วยในการปฏิบัติหน้าที่ให้มีประสิทธิภาพและสร้างความปลอดภัยแก่เจ้าหน้าที่ผู้ปฏิบัติงาน ตลอดจนเป็นแบบอย่างที่ดีแก่ประชาชนให้หันมาสวมหมวกนิรภัย
19 ส.ค. 2559


บริษัท เอ็น.ดี.รับเบอร์ จำกัด (มหาชน) หรือ NDR โดยนายฤทธิรงค์ คำจันทร์ ผู้ช่วยผู้จัดการฝ่ายการตลาด ได้เป็นตัวแทนมอบหมวกนิรภัยสำหรับขับขี่รถจักรยานยนต์ สำหรับงานจราจร จำนวน 50 ใบ แก่สถานีตำรวจนครบาลพลับพลาไชย 2 เพื่อช่วยในการปฏิบัติหน้าที่ให้มีประสิทธิภาพและสร้างความปลอดภัยแก่เจ้าหน้าที่ผู้ปฏิบัติงาน ตลอดจนเป็นแบบอย่างที่ดีแก่ประชาชนให้หันมาสวมหมวกนิรภัย ซึ่งมี พันตำรวจตรี อาณัติ อรรคสาร สารวัตรจราจร สถานีตำรวจนครบาลพลับพลาไชย 2 พร้อมเจ้าหน้าที่เข้ารับมอบและถ่ายภาพเป็นที่ระลึก เมื่อเร็วๆนี้